154 mängijaga  turniiri finaallauas ei võistelnud mitte Ameerika ja Euroopa nagu tavaliselt, vaid ... Soome ja muu maailm. Mis kõige hämmastavam - ikka on põhjanaabritel võtta järjest ja järjest uusi mehi, kes sooritavad võimsaid läbimurdeid otse suurimatel pokkeriturniiridel. Esiviisikusse jõudsid lausa kolm (!) soomlast: 2006. aastal WSOP $10,000 Pot Limit Omaha's finaallauda jõudnud selle mängu ekspert Jani Vilmunen (pildil), selleaastase Finnish Open põhiturniiri teine mees Ville Haavisto ning pisut vähetuntum Aarno Kiveliö, kes saavutas talvisel Helsinki Freezeoudil kümnenda koha. Keegi neist meestest ei asetsenud varem isegi Soome läbi aegade rahalises edetabelis 25 parima seas! Nende vastasteks olid juba oluliselt tuntumad pokkerihaid: kahekordne WPT ja WSOP võitja ning Full Tilt profitiimi kuuluv USA pokkerimiljonär Howard Lederer ja ülikogenud inglane Ross Boatman, kes suurematel pokkeriturniiridel löönud kaasa juba 15 aastat.